en is is is en en is is is is de is is is is en en en is is is en is en is en is ceb is is en is is is en is en is en is is is en is is en is en is is is en is is nb de is ceb is id is is id is is is is is pt en is is is en is is fr is en is is en is ca en sv es cs nb is is is en cs is de en es
Skil á endurvinnsluefnum | Reykjavíkurborg
Gámar fyrir pappír, plast og gler eru á grenndarstöðvum auk söfnunargáma frá Skátunum og Rauða krossinum.
Stefnt er að því að glersöfnun verði komin á allar 57 grenndarstöðvar borgarinnar árið 2020.
Á grenndarstöðvum stendur Bandalag Íslenskra Skáta (BÍS) fyrir söfnun á skilagjaldsskyldum umbúðum auk þess sem Rauði krossinn er með söfnunargáma fyrir fatnað, skó og aðra vefnaðarvöru (textíl).
Hægt er að hringja í síma 660 2249 eða senda tölvupóst á netfangið sorpa@sorpa.is ef þú hefur ábendingu um þjónustu grenndarstöðva.
Sex endurvinnslustöðvar eru á höfuðborgarsvæðinu, þar af þrjár í Reykjavík, við Sævarhöfða, Ánanaust og Jafnasel. Endurvinnslustöðvar eru bæði fyrir úrgang frá íbúum og rekstaraðilum. Gjald vegna reksturs endurvinnslustöðva er innheimt með fasteignagjöldum. Endurvinnslustöðvarnar taka á móti 32 úrgangsflokkum og eru ætlaðar til losunar smærri farma, undir tveimur rúmmetrum. Móttöku- og flokkunarstöð SORPU bs. er staðsett í Gufunesi og þar er tekið við förmum sem eru yfir tveimur rúmmetrum og er yfirleitt greitt fyrir skil eftir kílóverði úrgangsflokks.
Hægt er að hringja í síma 520 2200 eða senda tölvupóst á netfangið sorpa@sorpa.is ef þú hefur ábendingu um þjónustu endurvinnslustöðva.
Aðrir sem taka á móti úrgangi
Hægt er að skila hlutum til endurnotkunar og endurvinnslu víðs vegar um borgina. Sem dæmi tekur Rauði krossinn við fatnaði, skóm og öðrum textílvörum í söfnunargámum á grenndarstöðvum og endurvinnslustöðvum SORPU bs. Á höfuðborgarsvæðinu er einnig hægt að skila fatnaði, skóm og nytjavörum á nytjamarkað Hjálpræðishersins auk þess sem Mæðrastyrksnefnd tekur við framlögum sem nýtast hér á landi.
Samhjálp og ABC barnahjálp reka einnig nytjamarkaði þar sem tekið er við hvers kyns nytjavöru. Ýmsar aðrar leiðir eru til staðar fyrir nytjahluti svo sem bílskúrssölur, nytjamarkaðurinn í Kolaportinu o.s.frv.
Úreltum lyfjum og lyfjaafgöngum skal skilað til starfsmanna í apótekum. Vissar gleraugnaverslanir taka á móti gömlum gleraugum. Einnig eru oft settar á stað árvissar safnanir á vissum úrgangsflokkum og nytjahlutum, svo sem söfnun á gleraugum, garðaúrgangi og skóm í tengingu við góðgerðarsamtök og hreinsunarátök.
Skilagjaldsskyldum umbúðum er hægt að skila á grenndarstöðvar og endurvinnslustöðvar SORPU bs. en skilagjald er ekki greitt á öllum endurvinnslustöðvunum. Skilagjald umbúða sem skilað er á grenndarstöðvar rennur til Bandalags íslenskra skáta. Einnig er hægt að skila og fá greitt fyrir skilgjaldsskyldar umbúðir hjá Endurvinnslunni hf. í Knarrarvogi. Söfnunargáma ungmennafélaga og annarra samtaka má einnig finna víðs vegar um borgina.
Um 1.355 ruslastampar eru í Reykjavík en undanfarin ár hefur áhersla verið lögð á að koma stömpum fyrir við bekki og strætóskýli í borginni auk þess sem brugðist hefur verið við þegar ábendingar hafa borist um að fjölga þurfi ruslastömpum. Stömpum er dreift misþétt um borgarlandið og er fjarlægð milli stampa minnst í miðborginni, en þar eru þeir um 0,94 á hvern hektara. Í dag eru fjórar mismunandi tegundir af ruslastömpum á opnum svæðum, bæði upphengdir og frístandandi.
Marghólfa stampar fyrir úrgangsflokkun er að finna á nokkrum völdum almenningssvæðum í borginni með það að markmiði að auka flokkun í Reykjavík og vitund almennings um flokkun og skil til endurvinnslu.
Hundaskítur og lífrænn úrgangur er almennt langstærsti úrgangsflokkurinn í ruslastömpum borgarinnar. Samsetning úrgangs úr stömpum er þó nokkuð öðruvísi á miðbæjarsvæðinu, en þar er hlutfall plasts og pappírsefna í flestum tilfellum stærra en lífræns úrgangs.
Tekið er við fyrirspurnum og pöntunum í síma 4 11 11 11 eða á netfangið sorphirda@reykjavik.is. Athugið að hússtjórn fjöleignarhúsa þarf að óska eftir breytingum sem hefur áhrif á gjöld fyrir meðhöndlun úrgangs. Símatíminn er milli kl. 8:30-9:00 og 13:00-14:00.
Magn og meðhöndlun úrgangs
Greiðslur og gjaldskrár vegna sorphirðu
Stefnumótun og gildandi samþykktir í úrgangsmálum
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 12 + 6 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram